stanford-oval/wikipedia huggingface dataset:
1912 בספורט

| 0 | 1 | 2 | 3 |
| --- | --- | --- | --- |
|  |  | 1912  בספורט |  |
< · 1910 · 1911 — 1912 — 1913 · 1914 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אולימפיאדה

האולימפיאדה החמישית מתקיימת בסטוקהולם שבשוודיה
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 |  ארצות הברית | 25 | 18 | 20 | 63 |
| 2 |  שוודיה | 24 | 24 | 17 | 65 |
| 3 |  בריטניה | 10 | 15 | 16 | 41 |
| 4 |  פינלנד | 9 | 8 | 9 | 26 |
| 5 |  צרפת | 7 | 4 | 3 | 14 |
אופניים

בטור דה פראנס מנצח אודיל דה פרייה (צרפת צרפת)
בג'ירו ד'איטליה מנצחת קבוצת אטלה (איטליה איטליה)
אתלטיקה

לראשונה הוכרז על שיא עולם בריצה ל-100 מ' - דונלד ליפינקוט (ארצות הברית ארצות הברית) סיים את הריצה תוך 10.6 שניות
טניס > המנצחות בתחרויות הגראנד סלאם

אליפות צרפת הפתוחה - ג'ואן מאטי (צרפת צרפת)
אליפות וימבלדון - אתל לרקומב (בריטניה בריטניה)
אליפות ארצות הברית הפתוחה - מרי בראון (ארצות הברית ארצות הברית)
טניס > המנצחים בתחרויות הגראנד סלאם

אליפות אוסטרליה הפתוחה - ג'יימס פרק (בריטניה בריטניה)
אליפות צרפת הפתוחה - מקס דקוז'י (צרפת צרפת)
אליפות וימבלדון - אנתוני וילדינג (ניו זילנד ניו זילנד)
אליפות ארצות הברית הפתוחה - מוריס מקלוגלין (ארצות הברית ארצות הברית)
טניס > גביע דייוויס

נבחרת בריטניה (בריטניה בריטניה) זכתה בגביע לאחר ניצחון 3:2 על נבחרת אוסטרלאסיה.
כדורגל > כדורגל לפי מדינות > איטליה

סרייה א' - פרו ורצ'לי זוכה באליפות.
כדורגל > כדורגל לפי מדינות > אנגליה

פרמייר ליג - בלקברן רוברס זוכה באליפות.
הגביע האנגלי - בארנסלי זוכה בגביע האנגלי.
כדורגל > כדורגל לפי מדינות > ארגנטינה

ליגת העל הארגנטינאית - קילמס אתלטיקו קלוב מבואנוס איירס זוכה באליפות
כדורגל > כדורגל לפי מדינות > ברזיל

בשל גודלה של ברזיל, אליפויות נערכו על בסיס אזורי.
אליפות סאו פאולו בכדורגל - "אמריקנו" זוכה באליפות
אליפות ריו דה ז'ניירו בכדורגל - בוטפוגו ופאוסנדו זכו באליפות
כדורגל > כדורגל לפי מדינות > גרמניה

בונדסליגה - הולסטן קיל זוכה באליפות.
כדורגל > כדורגל לפי מדינות > ספרד

גביע המלך הספרדי - ברצלונה זוכה בגביע.
כדורגל > קבוצות שנוסדו

סנטוס (כדורגל) - ברזיל ברזיל
סוונסי סיטי - אנגליה אנגליה
כדורגל > קבוצות שנוסדו > ישראל

מכבי פתח תקווה
מכבי רחובות
מכבי ראשון לציון
מרוץ מכוניות

מרוצי הגרנד פרי למכוניות - ניצח ג'ורג' בלו (צרפת צרפת) שנהג במכונית מתורצת פז'ו
אינדי 500 - ניצח ג'ו דואוסון (ארצות הברית ארצות הברית) שנהג במכונית מתורצת "National"
שחייה > שיאי עולם > שחייניות

דייזי קורבן (בריטניה בריטניה)
10 ביוני בבירקנהד, בריטניה - שיא עולם חדש במשחה ל-100 מטר חופשי בתוצאה של 1:20.6 דקות
פאני דוראק (אוסטרליה אוסטרליה)
10 ביולי בסטוקהולם, שוודיה - שיא עולם חדש במשחה ל-100 מטר חופשי בתוצאה של 1:19.8 דקות 

21 ביולי בהמבורג, גרמניה - שיא עולם חדש במשחה ל-100 מטר חופשי בתוצאה של 1:18.8 דקות
שחייה > שיאי עולם > שחיינים

קורט ברטינג (גרמניה גרמניה)
6 באפריל בבריסל, בלגיה - שיא עולם חדש במשחה ל-100 מטר חופשי בתוצאה של 1:02.4 דקות
אלאיוש קנרי ( האימפריה האוסטרו-הונגרית (הונגריה))
21 באפריל במגדבורג, גרמניה - שיא עולם חדש במשחה ל-400 מטר חופשי בתוצאה של 5:29.0 דקות
בלה לאש-טורס ( האימפריה האוסטרו-הונגרית (הונגריה))
5 ביוני בבודפשט, הונגריה - שיא עולם חדש במשחה ל-400 מטר חופשי בתוצאה של 5:28.4 דקות
ג'ורג' הודג'סון (קנדה קנדה)
10 ביולי בלונדון, בריטניה - שיא עולם חדש במשחה ל-1500 מטר חופשי בתוצאה של 22:00.0 דקות. 

14 ביולי בסטוקהולם, שוודיה - שיא עולם חדש במשחה ל-400 מטר חופשי בתוצאה של 5:24.4 דקות
דיוק קהנמוקו (ארצות הברית ארצות הברית)
20 ביולי בהמבורג, גרמניה - שיא עולם חדש במשחה ל-100 מטר חופשי בתוצאה של 1:01.6 דקות
ג'ון הטפילד (בריטניה בריטניה)
26 בספטמבר בלונדון, בריטניה - שיא עולם חדש במשחה ל-400 מטר חופשי בתוצאה של 5:21.6 דקות
נבחרת ארצות הברית
12 ביולי  בסטוקהולם, שוודיה - שיא עולם חדש במשחה שליחים 4*200 מטר חופשי בתוצאה של  10:26.4
נבחרת אוסטרלאסיה
12 ביולי בסטוקהולם, שוודיה - שיא עולם חדש במשחה שליחים 4*200 מטר חופשי בתוצאה של 10:11.6
צבעי חתולים

הצבע והדוגמה (כמו גם האורך והמרקם) של פרוות החתול המועברים בתורשה תלויים במספר רב של גנים.
בהיות חתול הבית מעין "גרסה" מבויתת של מין בר קיים, ישנה מחלוקת בין המדענים לגבי מוצאו המדויק. משום שדוגמת הפרווה הנפוצה אצל המינים השונים של חתולי הבר היא ה"טאבי מקרל" (Mackerel Tabby), נהוג לזהותה כדוגמת הפרווה המקורית של החתול. כלומר, האדם פגש לראשונה את החתול המנומר, ה"טאבי" או ליתר דיוק את הטאבי החום.
ככל הנראה, דוגמת פרוות הטאבי נועדה כדי לסייע לחתול להסוות עצמו מפני טרפו.
בשל ביותו, קטן הצורך בצבעי ההסוואה, מה שאפשר הופעת צבעים נוספים. רוב הצבעים שנוספו, נוצרו על ידי מוטציות טבעיות.
צבעים

את צבעי החתולים ניתן לחלק בחלוקה גסה לשתי קבוצות עיקריות, דומיננטים (משום שהם ביטוי לגן דומיננטי) וצבעים מדוללים (dilute, ביטוי לגן הדילול הרצסיבי). לכל צבע יש ביטוי מדולל כפי שניתן לראות בטבלה הבאה:
| דומיננטי | דילול |
| --- | --- |
שחור: כחול
אדום: קרם
שוקולד: לילך
קינמון: חום צהבהב (Fawn)
יוצא דופן הוא הצבע הלבן. לחתול הלבן גן מחקה (mimic gene) שמשמעותו היא שהחתול אינו לבן גנטית אלא יכול להיות כחול, שחור, קליקו וכן הלאה, אך פרוות החתול לבנה כיוון שחסר אותו פיגמנט שיוצר את הצבע. הצבע הלבן מכסה על צבע אחר ומחביא אותו מן העין. את צבעו הגנטי ניתן לנחש באמצעות תעודת היוחסין, במקרה של חתול גזעי, וכן לפי צבעי גוריו. חתולים אלה אינם "לבקנים אמיתיים", צבע עיניהם יהיה נחושת-זהוב, כחול או שניהם - עין כחולה ועין זהובה (תופעה זו מכונה בשפה המקצועית זגדנות (odd-eyes)). לבקנים אמיתיים הם נדירים מאוד.
חלק מהחתולים הלבנים בעלי העיניים הכחולות חירשים. גם חלק ניכר מהחתולים הלבנים בעלי צבע עיניים שונה, חירשים באוזן אחת. בקרב החתולים הגזעיים נופתה תופעת החירשות באמצעות הרבעות מבוקרות, אך היא עדיין קיימת בקרב החתולים הלבנים.
השילוב אדום-שחור יוצר את הדוגמה המכונה טורטי או טורטישל (tortoiseshell) צבע זה קיבל את שמו בגלל הדמיון לשריון צבים. היות שגן הצבע האדום נישא על כרומוזום X, חתולים בצבע הטורטי יהיו לרוב נקבות. צבע זה נדיר בקרב הזכרים ואלו יהיו, לרוב, עקרים. דילול של הטורטי הוא כחול קרם. ישנם גם שוקולד טורטי, לילך טורטי, קינמון טורטי וטורטי חום צהבהב.
ככלל, רוב מוחלט (99.5%) של החתולים שפרוותם בעלת שלושה צבעים, הם ממין נקבה. זאת עקב הימצאות הגנים על כרומוזום X, ותופעת השתקת כרומוזום X אשר מתרחשת בנקבות ומאפשרת ביטוי של שני גנים שונים באזורים שונים של פרוות החתולה. חריגים יכולים להתאפשר רק אצל זכרים הלוקים בתסמונת קליינפלטר (תסמונת XXY).
דוגמאות פרווה > טאבי

דוגמת הטאבי נפוצה מאוד בחתולים ונהוג לזהותה כדוגמת הצבע המקורית של החתול. הטאבי יכולה להשתלב עם צבעים אחרים וליצור דוגמאות פרווה מרהיבות, כך יכול להיות חתול בצבע טאבי כחול, טאבי כסוף וכן הלאה. חתול טאבי הוא חתול בגוון בסיסי של חום צהבהב המכוסה בפסים שחורים וסימן ברור בצורת "M" על המצח.
הגן ה"אגוטי" (agouti) הוא הגן הקובע את דוגמת הטאבי ואת צורתה. האגוטי גורם לבסיס השערה להיות צהוב כאשר בקצה השערה יהיה צבע אחר. גן זה עבר מוטאציות במהלך השנים ועקב כך נוצרו דוגמאות טאבי שונות.
הגן האגוטי יוצר טבעות צבע על כל שיערה. גודל, צורת ורוחב הטבעת על כל שיערה קובעת את הדוגמה על פרוות החתול. גן זה יוצר דוגמאות פרווה מרהיבות למעט דוגמאות הטאבי. בשילוב עם גן נוסף, האחראי לצבע לבן-כסוף בתחתית השיערה, תיווצר דוגמה מרהיבה ומיוחדת המכונה הצ'ינצ'ילה אותה ניתן לראות בפרסיים ובגזעים אחרים. במקרה זה, מרבית השערה לבנה ורק שמינית השערה שבקצה שחורה. הטאבי בשילוב עם הטורטי יוצר חתול בעל דוגמת הטאבי עם טלאים אדומים או קרמים, בהתאמה. בשפה המקצועית צבע זה מכונה Patched Tabby או Torbie. חתולים אלה יהיו לרוב נקבות כיוון שחתולות אלה הן טורטי בשילוב עם דוגמת הטאבי.
לטאבי 4 ואריאציות שונות:
מקרל טאבי (Mackerel Tabby) - פסים דקים לאורך הגוף. מקור שמו בדמיון לדג המקרל.
טאבי קלאסי נקרא גם טאבי מוכתם (Classic/Blotched Tabby) - פסים עבים יותר בצורת מערבולות.
טאבי מנוקד (Spotted Tabby) - פסי טאבי קטועים יוצרים דוגמה של נקודות.
טיקד טאבי (Ticked Tabby) - מתבטאת בצורה שונה משאר דוגמאות הטאבי היא נפוצה ביותר בגזעי האביסיני והסומלי. הגוון הבסיסי בהיר יותר כאשר הדוגמה המפוספסת היא מינימלית ובולטת ביותר על הפנים, רגליים והזנב כמו כן ישנו פס בולט לאורך הגב.
דוגמאות פרווה > כתום לבן

בדומה למרבית החיות המבויתות גם לחתול גן הגורם לכיתום לבן, הפיגמנט יהיה חסר בחלק מהפרווה ולא בכולה. זוהי דוגמה מיוחדת מאוד: אין שני פרטים זהים לחלוטין למעט תאומים זהים. כל צבע ודוגמה יכולים להשתלב ביחד עם הכיתום הלבן (טאבי, כסוף, דוגמת חודים) לכל חתול יהיה פיזור צבע שונה. הטורטי בשילוב הכיתום הלבן מכונה בשם קליקו (Calico) ותראה כחתולה לבנה עם טלאים גדולים של שחור ואדום. גם שאר גוני הטורטי יכולים להשתלב עם הלבן ויכונו שוקולד קליקו, דילוט קליקו וכדומה.
חובבי החתולים מסווגים את הכיתום הלבן הנגרם על ידי אותו הגן לארבע דוגמאות פרווה שונות בהתאם לכמות הלבן:
מיטד (Mitted) - הרמה הנמוכה ביותר של הלבן, כפות הרגליים תהיינה לבנות. נפוץ מאוד בגזע הבירמן והרגדול.
ביקולור (Bicolor) - חתול ששליש מגופו לבן. לרוב יהיה בעל V הפוך לבן על פניו ובעל בטן לבנה.
הרלקין (Harlequin) - רמת הלבן תהיה בין הביקולור לואן. הלבן יהיה גבוה יותר על הגוף.
ואן (Van) - חתול לבן כמעט לחלוטין למעט מסיכה וזנב צבעוני, אך עקב אקראיותו של הכיתום הלבן, אין זה הכרחי. בארגונים מסוימים מקובלים גם שניים-שלושה כתמי צבע על הגוף.
דוגמאות פרווה > כסוף

בחתולים קיים גן מעכב (Inhibitor) הגורם לכל הצבעים המכונים כסופים. ביטוי הגן הוא בבסיס שערה לבן. הוא יוצר את צבעי העשן, הצ'ינצ'ילה, שיידד, של (Shell) והטאבי הכסוף. צבעים כמו הטאבי הכסוף והצ'ינצ'ילה נוצרים משילוב של הגן המעכב עם הגן האגוטי.
דוגמאות הפרווה השונות שיוצר הגן המעכב (כפי שניתן לראות באיור)
של (Shell) - החתול נראה לבן כמעט לחלוטין כאשר רק שמינית מהשער בקצה צבועה. חתולים אלה ידועים בשם צ'ינצ'ילה.
שיידד (Shaded) - חתולים לבנים ששליש מקצה השערה בצבע. מכונים סילבר שיידד או בשם אחר, אם צבע הקצה שונה. למשל, אדום שיידד במקרה של אדום.
עשן - חתולים בעלי פרווה תחתית לבנה כשמרבית השערה בעלת צבע, נראים מרחוק כבעלי צבע חלק אך מקרוב, לאחר הפרדת השיער רואים פרווה לבנה. העשן יכול לבוא בכל הצבעים: שחור, אדום, קרם, טורטי וכן הלאה.
טאבי כסוף - חתול בעל דוגמת הטאבי כשמקום הפרווה התחתית הצהבהבה תהיה תחתית הפרווה לבנה.
דוגמאות פרווה > דוגמת החודים

דוגמת החודים בחתולים היא מוטציה נוספת של לבקנות. החתול יהיה בעל עיניים כחולות (חסר פיגמנט). ופרוותו בהירה לבנה-חומה (תלוי בצבע החודים) והפיגמנט יופיע במלואו בחודי החתול: פניו, אזניו, רגליו וזנבו. צבע זה רגיש לטמפרטורה. הגורים נולדים לבנים ומתכהים עם התבגרותם, ככל שטמפרטורת הגוף יורדת. בסביבה קרה יתכהה החתול מהר יותר. לחתולים בצבעי החודים קריירת תערוכות קצרה יותר מלחתולים אחרים, כיוון שצבעם "מתקלקל".
דוגמת החודים יכולה להשתלב עם כל שאר הצבעים, למשל, השחור יקרא סיל פוינט, כחול חודים יקרא בלו פוינט, וכן הלאה. בשילוב עם הטאבי החתול יקרא לינקס פוינט.
ישנם שלושה מופעים של חודים.
חודי סיאמי - חודים בולטים מאוד. הניגודיות ברורה בין החודים לשאר הגוף כי צבע הגוף בהיר בצבע בז'י-חום או אפור, בהתאם לצבע החודים. אלה החודים שרואים בפרסיים (הימלאיה), סיאמי, רגדול, בירמן,  בריטי,  אקזוטי ועוד.
חודי טונקינז - ההבדל בין צבע הגוף לחודים ברור אך משתנה בהדרגה ופחות בולט מאשר בחודי הסיאמי.
חודי בורמזי - ההבדל בין הגוף לחודים קלוש.
ראו גם

השתקה של כרומוזום X
לקריאה נוספת

Robinson's Genetics For Cat Breeders & Veterinarians, Fourth Edition, Butterworth Heinemann, Boston, 1999.
ביטוי הגן האגוטי על שערה
שערות החתול בהשפעת הגן המעכב (כסוף)
פרסי צ'ינצ'ילה שיידד
"טאבי מקרל" (Mackerel Tabby)
פרסי עשן שחור
טאבי ג'ינג'י בהיר בבת ים, פברואר 2021
חתולה "טורטית" יושבת על כיסא משרדי
1928 במוזיקה

| 0 | 1 | 2 | 3 |
| --- | --- | --- | --- |
|  |  | 1928  במוזיקה |  |
< · 1926 · 1927 — 1928 — 1929 · 1930 · >
כל ערכי השנים במוזיקה במאה ה-20 · כל ערכי השנים במוזיקה במאה ה-21 · פורטל המוזיקה
אירועים

27 באפריל – בכורה בוושינגטון לבלט "אפולו מוליך המוזות" מאת איגור סטרווינסקי.
5 במאי – המלחינים אלבן ברג וג'ורג' גרשווין נפגשו בפעם הראשונה בווינה.
31 באוגוסט – ביצוע בכורה של "אופרה בגרוש" מאת ברטולט ברכט, אליזבת האופטמן והמלחין קורט וייל, המבוססת על "אופרת הקבצנים", בתיאטרון שיפבאורדאם, עם הראלד פאולסן ולוטה לניה (אשתו של וייל) בתפקידים הראשיים.
11 בספטמבר – בכורה בברנו לרביעיית מיתרים מס' 2 מאת לאוש יאנאצ'ק.
12 בספטמבר – בכורה לשלישיית מיתרים מאת אנטון וברן בסיינה.
14 בספטמבר – ביצוע בכורה לקונצ'רטו לקלרינט מאת קרל נילסן.
22 בנובמבר – ביצוע בכורה ל"בולרו" מאת מוריס ראוול בארמון גרנייה שבפריז.
27 בנובמבר – הבלט "נשיקת הפיה" מאת איגור סטרווינסקי מבוצע לראשונה בפריז.
2 בדצמבר – בכורה בברלין ליצירה "וריאציות לתזמורת" מאת ארנולד שנברג.
מוריס ראוול יוצא לסיור הופעות בארצות הברית שם הוא פוגש את ג'ורג' גרשווין.
תזמורת דטרויט מופיעה לראשונה בקרנגי הול.
מוזיקה פופולרית

"שיר אלבמה" מילים: ברטולט ברכט, לחן: קורט וייל
"Baby" מילים: דורותי פילדס, לחן: ג'ימי מקיו
"Back in Your Own Backyard" מילים ולחן: דייב דרייר, אל ג'ולסון ובילי רוז
"Bill" מילים: פ. ג'. וודהאוס ואוסקר המרשטיין, לחן: ג'רום קרן. בוצע על ידי הלן מורגן במחזמר "ספינת השעשועים". השיר בוצע בעיבודים הקולנועיים של המחזמר ב-1929 ו-1936
"בולרו" מוזיקה: מוריס ראוול
"Can't Help Lovin' Dat Man" מילים: אוסקר המרשטיין, לחן: ג'רום קרן
"C-O-N-S-T-A-N-T-I-N-O-P-L-E" מילים ולחן: הארי קרלטון.
"Dance, Little Lady" מילים ולחן: נואל קאוורד
"Diga Diga Doo" מילים: דורותי פילדס, לחן: ג'ימי מקיו
"Do I Hear You Saying?" מילים: לורנץ הארט, לחן: ריצ'רד רוג'רס. בוצע על ידי צ'ארלס קינג ופלורה לה ברטון במחזמר "Present Arms"
"Don't Look At Me That Way" מילים ולחן: קול פורטר
"From Monday On" מילים: בינג קרוסבי, לחן הארי באריס
"How About Me?" מילים ולחן: אירווינג ברלין
"How Long Has This Been Going On?" מילים: איירה גרשווין, לחן: ג'ורג' גרשווין. בוצע לראשונה על ידי בובי ארנסט במחזמר "רוזלי". בוצע על ידי אודרי הפבורן בסרט "פנים מצחיקות" משנת 1957
"I Can't Give You Anything But Love, Baby" מילים: דורותי פילדס, לחן: ג'ימי מקיו
"I'd Rather Be Blue Over You" מילים: בילי רוז, לחן: פרד פישר. בוצע על ידי פאני ברייס בסרט "My Man"
"If You Want the Rainbow" מילים: מורט דיקסון ובילי רוז, לחן: אוסקר לבנט
"I've Got a Crush on You" מילים: איירה גרשווין, לחן: ג'ורג' גרשווין. בוצע על ידי קליפטון וב ומרי היי במחזמר Treasure Girl
"Jeannine, I Dream of Lilac Time" מילים: וולף גילברט, לחן: נתניאל שילקרט
"Let's Do It" מילים ולחן: קול פורטר. בוצע על ידי איירין בורדיני במחזמר "פריז"
"Let's Misbehave" מילים ולחן: קול פורטר
"Life Upon The Wicked Stage" מילים: אוסקר המרשטיין, לחן: ג'רום קרן
"Lover, Come Back to Me" מילים: אוסקר המרשטיין, לחן: זיגמונד רומברג
"מקי סכינאי" מילים (אנגלית) מרק ביטשטיין (גרמנית) ברטולט ברכט, לחן: קורט וייל
"Make Believe" מילים: אוסקר המרשטיין, לחן: ג'רום קרן
"Malagueña" מוזיקה: ארנסטו לקוונה
"My Baby Just Cares for Me" מילים: גאס קאהן, לחן: וולטר דונלדסון
"Pirate Jenny" מילים: ברטולט ברכט, לחן: קורט וייל
"Room 1411" מוזיקה: גלן מילר ובני גודמן
"Stouthearted Men" מילים: אוסקר המרשטיין, לחן: זיגמונד רומברג
"Sweet Sue" מילים: ויל ג' האריס, לחן: ויקטור יאנג
"Wanting You" מילים: אוסקר המרשטיין, לחן: זיגמונד רומברג
"World Weary" מילים ולחן: נואל קאוורד
"You Took Advantage of Me" מילים: לורנץ הארט, לחן: ריצ'רד רוג'רס
מוזיקה קלאסית

סמואל בארבר – סרנדה אופוס 1 לרביעיית מיתרים (או תזמורת מיתרים)
בלה בארטוק – רביעיית מיתרים מס' 4
ורנר אגק – קונצ'רטו לכינור ולתזמורת קאמרית
קרל אמדאוס הרטמן – Jazz Toccata and Fugue
דמיטרי קבלבסקי
רביעיית מיתרים מס' 1 בלה מינור, אופוס 8
קונצ'רטו לפסנתר מס' 1 בלה מינור, אופוס 9
ג'ורג' גרשווין – אמריקאי בפריז
ארנסט קרנק
סימפוניה קטנה
סונאטנה לפסנתר מס' 2
מוריס ראוול – בולרו
סרגיי פרוקופייב –
סימפוניה מס' 3
"הבן האובד" (בלט)
אלבר רוסל – Psalm 80
רוג'ר סשנס – "עוטי המסכות השחורות", סוויטה תזמורתית
הייטור וילה לובוס
Chôros No. 11
Chôros No. 14
Quinteto (em forma de chôros)
פאנצ'ו ולדיגרוב – הרפסודיה "וארדאר"
פליקס ויינגרטנר – סימפוניה מס' 6, אופוס 74
אופרה

דמיטרי שוסטקוביץ' – "החוטם" (1927–1928)
ריכרד שטראוס – Die ägyptische Helena בוצעה לראשונה בזמפר-אופרה שבדרזדן ב-6 ביוני 1928
קורט וייל וברטולט ברכט – "אופרה בגרוש"
שטפן וולפה – Zeus und Elida, בכורה בברלין
נולדו

9 בינואר - דומניקו מודוניו, זמר וכותב שירים איטלקי (נפטר ב-1994)
26 בפברואר - פאטס דומינו, פסנתרן, זמר וכותב שירים (נפטר ב-2017)
4 במרץ - סמיואל אדלר, מלחין ומנצח
2 באפריל - סרז' גינסבורג, זמר-יוצר (נפטר ב-1991)
4 באפריל - מונטי נורמן, זמר ומלחין נעימות סרטי ג'יימס בונד
19 באפריל - אלכסיס קורנר, מוזיקאי בלוז והיסטוריון (נפטר ב-1984)
23 באפריל - שירלי טמפל, שחקנית, רקדנית וזמרת (נפטרה ב-2014)
4 במאי - מיינרד פרגוסון, חצוצרן ג'אז (נפטר ב-2006)
12 מאי - ברט בכרך, כותב שירים
23 מאי - רוזמרי קלוני, זמרת ושחקנית (נפטרה ב-2002)
10 באוגוסט – אדי פישר, זמר (נפטר ב-2010)
22 באוגוסט - קרלהיינץ שטוקהאוזן, מלחין גרמני (נפטר ב-2007)
6 בספטמבר - יבגני סבטלנוב, מנצח, פסנתרן ומלחין (נפטר ב-2002)
15 בספטמבר - קנונבול אדרלי, מוזיקאי ג'אז (נפטר ב-1975)
10 בנובמבר - אניו מוריקונה, מלחין
30 בדצמבר - בו דידלי, זמר, כותב שירים וגיטריסט (נפטר ב-2008)
נפטרו

7 בנובמבר - מטיאה בטיסטיני, זמר בריטון (נולד ב־1856)
13 בנובמבר - אנריקו צ'יקטי, רקדן (יליד 1850)
26 בנובמבר - הרברט סאליבן, אחיינו והביוגרף של סר ארתור סאליבן (נולד ב-1868)
24 בדצמבר - נאה לאונרד, זמר טנור (יליד 1886)
מנחם המאירי

.
| --- | --- |

ספרו בית הבחירה מהדורת מכון המאו"ר
 לידה:  1249 ה'ט' קרקסונה (Carcassonne)
 פטירה:  1316  (בגיל 67 בערך) ה'ע"ו פרפיניאן, צרפת 
 כינוי:  המאירי
 מדינה:  צרפת, כתר אראגון 
 תקופת הפעילות:  ?–1306 
 השתייכות:  בעלי ההלכה המיימונים בפרובנס שהושפעו רבות מכתבי הרמב"ם
 תחומי עיסוק:  פרשן מקרא, פרשן תלמוד, פוסק ופילוסוף ביהדות
 רבותיו:  נתן בן מאיר מטרקטלייש 
 בני דורו:  רבי דוד הכוכבי
 חיבוריו:  פירושו לתלמוד – "בית הבחירה", חידושים על התלמוד, ספר 'מגן אבות', "חיבור התשובה"; פירוש לספר תהילים ופירוש לספר משלי; "קריית ספר" וספרים נוספים שככל הנראה אבדו.
 
רבי מנחם בן שלמה המאירי, מכונה בקיצור המאירי, היה מגדולי הראשונים (ה'ט', 1249 – ה'ע"ו, 1316) – מפרשי התלמוד וחכמי פרובנס, נודע גם בשם "דון וידאל שלמון", ומחבר בית הבחירה. מוצא משפחתו של המאירי, תושב העיר פרפיניאן (Perpignan) שבפרובאנס (כיום בחבל לנגדוק-רוסיון שבדרום מערב צרפת) הוא במקור מקרקסונה (Carcassonne). משם ומנרבונה (Narbonne) היגרו המשפחות היהודיות הראשונות לפרפיניאן. היה תלמיד של רבי ראובן בן חיים בעל "ספר התמיד". מן התעודות הנוטריוניות שנשתמרו בפרפיניאן עולה שהמאירי התפרנס מהלוואה בריבית, כמרבית יהודי פרפיניאן, והסכומים המופיעים בתעודות אלו מעידים שרמת הכנסתו הייתה גבוהה למדי. לא ידוע לנו שהמאירי נשא במשרה רבנית, אולם מצויים בידינו מסמכים המעידים על מעמדו החשוב בקהילה ובהם הוא חתום כאחד מראשי הקהילה ונציגיה.
הכינוי המאירי, ניתן לו כנראה על שם אחד מאבותיו שנקרא מאיר. שמואל מירסקי משער שהאדם שעל שמו כונה רבי מנחם בן שלמה בשם המאירי הוא רבי מאיר דטראנקטלייש, שהמאירי מזכירו בפתיחה למסכת אבות כאחד מזקניו.
המאירי נחשב לאחד מצאצאיו של רבי משולם בן משה מבדרש בעל ספר ההשלמה, מכיוון שבחידושים לעירובין שיוחסו למאירי מוזכר ר' משולם כאחד מאבותיו של המחבר. אולם, מכיוון שככל הנראה חיבור זה לא יצא מתחת ידיו, ובשאר חיבוריו מזכיר המאירי את ר' משולם ואינו מציין שיש קירבה ביניהם, יש להניח שהוא לא היה מצאצאיו.
חיבוריו וספריו

רוב כתביו של המאירי לא התפרסמו עד ראשית המאה העשרים, והם התגלו בכתב יד יחידי שנמצא בספרית פאלאטינה. קטעים בודדים מכתביו התפרסמו קודם לכן בספר שיטה מקובצת. בעקבות זאת, החזון איש טען שאין לדבריו מעמד שווה לדברי שאר הראשונים, משום שלא עבר תחת שבט ביקורתם של גדולי ישראל במהלך הדורות, וייתכן שנפלו טעויות סופר במהלך ההעתקה. לעומת זאת, רוב האחרונים ראו את כתביו כדברי שאר הראשונים, בולט בגישה זו הוא המשנה ברורה שמביא להלכה את דברי המאירי למעלה ממאתיים פעמים. כמענה לטענת החזו"א, יש שכתבו שכשם שהיעלמותו של הספר יכולה להוות סימן אלוהי על אי חשיבותו, כך גם העובדה שהספר שרד כמעט במילואו והתגלה בדורות האחרונים היא ראיה על חשיבותו וסמכותו.
חיבוריו וספריו > בית הבחירה

חיבורו המרכזי הוא ספרו ההלכתי על סדר התלמוד – "בית הבחירה". רוב המסכתות שיש לנו עליהם חיבור מהמאירי הם מחיבורו "בית הבחירה", אם כי בחלק מהמסכתות טעו המדפיסים וכתבו "חידושי המאירי", למרות שזהו שמו של חיבור אחר. בחיבורו בית הבחירה הוא מביא סיכום על דרך הפשט של הסוגיות עם נטייה לדברי הרמב"ם, סיכום של דעות הפוסקים בדורות לפניו, כותב את מסקנות הסוגיא בהלכה ומוסר היוצאים ממנה ומתוך מגוון הדעות הרחב שהמאירי בוחן, הוא כובש לו את שיטתו שלו ומכריע בה להלכה.
בחיבור מצויות פרשנויות הן מאשכנז והן מספרד. מלבד זאת, בניגוד לרוב פרשני התלמוד, הרבה המאירי להשתמש בתלמוד ירושלמי לצורך פרשנותו, ולפניו היו מונחות נוסחאות של חיבור זה, שאינן בידינו כיום.
לפי עדותו של המאירי עצמו הוא החל לכתוב את בית הבחירה בהיותו בן שלושים ושמונה וסיים אותו בהיותו בן חמישים ואחת.
חיבוריו וספריו > חיבורים נוספים

המאירי כתב ספרים רבים, והיה אחד מגדולי המחברים בתולדות ישראל. מלבד ספרו "בית הבחירה" חיבר המאירי חידושים על התלמוד, שרק מיעוטם שרדו (למשל על מסכת עירובין, פסחים וביצה). כמו כן כתב את ספר 'מגן אבות', בו הוא דן ב-24 נושאים הלכתיים שונים. ספר זה כתב המאירי בעקבות מחלוקת עם תלמידי הרמב"ן שרצו להנהיג בפרובאנס את מנהגי רבם, והוא ביקש להגן על מנהגי המקום. הספר שימש מקור הלכתי חשוב לראשונים שלאחריו.
המאירי חיבר גם ספר בשם "חיבור התשובה"; פירוש לספר תהלים ופירוש לספר משלי; וכן הספר "קריית ספר" – הכולל הלכות כתיבת ספר תורה ובו רשימת מילים הכתובות בכתב מלא או כתב חסר, וספרים נוספים שככל הנראה אבדו.
בנוסף, היה רבי מנחם המאירי גם פייטן, ויש המייחסים לו קדושתא לראש השנה שנאמרה בימי הביניים בנוסח פרובנס.
מתפיסותיו העקרוניות > יחסו לפילוסופיה

בנוסף להיותו של המאירי איש תלמוד והלכה מובהק, הוא גילה עניין בפילוסופיה ומדע יהודית. המאירי הושפע במיוחד ממשנתו של הרמב"ם. בוויכוח הגדול שהתפתח בעקבות ספרו של הרמב"ם 'מורה הנבוכים' והחרם שהטיל הרשב"א על לימוד הפילוסופיה, התנגד המאירי לחרם ותמך ללא סייג בעמדת המגינים על עמדת הרמב"ם, וטען שאין בכך כל פסול.
המאירי התנגד לאמונה במציאות השדים וסבר שלא הוזכרו בתלמוד אלא מפני ההמון ”בכמה מקומות ביארנו שבאותם הזמנים היו העם נמשכים אחר דברי' המוניים כלחשים ונחשים ופעולות המוניות... וכל שלא היה בהם סרך עבודה זרה ודרכי האמורי לא חששו בהם חכמים לעקרם וכל שכן במה שהיה הרגילות אצלם בו כל כך שהיה טבעם מקבל בענין חזוק או חולשה וכמו שהעידו בסוגיא זו דקפיד קפדינן ליה דלא קפיד לא קפדינן” (בית הבחירה למאירי, פסחים, דף קט עמוד ב'), דוגמה לדבר אפשר למצוא בפירושו ל"מזיקים" שהוזכרו בתלמוד ”המזיקים הידועים... והן הדעות הכוזבות והזקיקוהו בעיתות הפנאי לייחד את ה' כדי שלא יטעה באמונת השַּׁנְיוּת, וכשיקרא על הכוונה הראויה תהא מיטתו בטוחה מהם” (תלמוד בבלי, מסכת ברכות, דף ד, עמוד ב', בית הבחירה למאירי), ובדרכו הפילוסופית דחה את אמונת הגלגול נשמות ואף כינה את מאמיני השדים והגלגול סכלים, כלשונו:
...ובחכמות – במה שאין צד אמונה תלוי בו להתחייב האמנתו מצד העיון, כמציאות השד והעברתו וכביטול החלק והימצאותו, ובביטול מציאות הריקות וקיומו, ואמונת ההעתק וקיומה, וייחס החיות בצמח וכיוצא בהם כעניין חלקי הנפש ובכלל מציאותה, ושאר דברים נסכלים חשבום קצת הקדומים דברים אמיתיים. ומי יתן החרש יחרישון ותהי להם לחכמה.
על הכחשתו את מציאות השדים קיבל המאירי ביקורת קשה מהרדב"ז ”ולא תחשדני מפני שכתבתי לשון המאירי שאני מכחיש מציאות השדים... כי אני מאמין בכל דברי חז"ל אפילו שיחה קלה שלהם כ"ש שהכתובים פשטיהם מורים על מציאתם ולא יזבחו עוד את זבחיהם לשעירים וגו'. יזבחו לשדים וגו'.” (שו"ת הרדב"ז ג, תה)
המאירי התנגד נחרצות לתפיסה הדטרמיניסטית, וטען שלאדם יש יכולת בחירה חופשית לשנות את תכונותיו
מתפיסותיו העקרוניות > יחסו לנכרי

בנוסף ראוי לציון גם יחסו של המאירי לגויים. בפירושו הוא עומד על כך שהאיסור לתת להם מתנות לא נאמר ב”אומות הגדורות בדרכי הדתות ושמודות באלהות”, ולפיכך אינו חל על המוסלמים, ואף לא על הנוצרים, שלדעתו אף הם אינם נחשבים לעובדי עבודה זרה.
דוגמה לכך ניתן להביא מדבריו על מסכת עבודה זרה דף כא' בדין מכירת בתים לגויים: ”ולעניין פסק, דבר זה לא נאמר אלא בארץ, ובזמנים שהזכרנו.” ... ”שדבר זה עיקר איסורו לאותם עובדי האלילים שהיו אליליהם בבתיהם ומקטרים ומזבחים להם שם:”

יש הטוענים, שדבריו אלה של המאירי נאמרו מתוך חשש מן הנוצרים, ואינם משקפים את דעתו האמיתית. עמדה זו נדחתה על ידי יעקב בלידשטיין, אשר הראה כי עמדתו ביחס לגויים חוברת לדיונו הייחודי באשר לגר תושב וכי התלבטויותיו של המאירי וניסוחיו מורים כי אין המדובר באפולוגטיקה. כך סבר גם הרב אברהם יצחק הכהן קוק, אשר קבע, "שהעיקר הוא כדעת המאירי, שכל העמים שהם גדורים בנימוסים הגונים בין אדם לחבירו הם כבר נחשבים לגרים תושבים בכל חיובי האדם". לעומתם, רבי דוד צבי הילמן כתב מאמר בו הביא מספר ראיות לכך שדבריו של המאירי בנושא זה אכן נכתבו רק כלפי חוץ ואינם משקפים את דעתו.
פרופ' משה הלברטל בספרו "בין תורה לחכמה" סוקר את הסוגיות בהן המאירי שוטח את שיטתו בעניין זה, ובהן: האיסור לסחור עם הנכרי ביום אידו, האיסור למכור לנכרי חפצי פולחן, כמו קטורת ולבונה; האיסור להשכיר בית לנכרי, שמא יכניס לתוכו עבודת אלילים; איסור סתם יינם של נכרים בהנאה גזירה משום יין נסך; כפילת שלום לנכרי וכניסה לביתו לשאול בשלומו ביום אידו. פיצוי שווה על נזקי רכוש; חובת השבת אבדה; חובת הצלה; הענקת מתנת חינם; חובת טעינה; איסור הונאה; שוויון בענישה על שפיכות דמים של נכרי; איסור כבישת שכר שכיר; חילול שבת במקרה של פיקוח נפש; היתר למכירת נשק לנכרי; היתר העמדת בהמה בפונדקאות נכרי.
הלברטל טוען כי המאירי פיתח שיטה חדשה במשפט העברי ובה אין הבדל בין יהודים לגויים כי אם הבדל בין בעלי דתות לשאינם בעלי דתות ומוכיח זאת מדברי המאירי בסוגיות המובאות לעיל.